Formosos provincija - Vikipedija

# Formosos provincija

### Straipsnis iš Vikipedijos, laisvosios enciklopedijos.

Formosos provincija

Vaizdas:Formosa prov arg.gif |
Provincijos vėliava | Provincijos herbas

Padėtis Argentinoje
Sudaryta (suteiktas esamas statusas) | 1955 m.
Departamentai | 9
Sostinė | Formosa
Plotas | 72 066 km²
Gyventojai | 486 600 (2001)
Gyventojų tankumas | 6,8 žm./km²
Gubernatorius | Gildo Insfrán
Internetinis puslapis: formosa.gov.ar

Formosos provincija (isp. Provincia de Formosa) - yra Argentinos šiaurės vakaruose, Paragvajaus pasienyje. Pietuose ribojasi su Čiako provincija, vakaruose - su Saltos. Sostinė - Formosa.

## [taisyti] Geografija

Visa provincijos teritorija patenka į Gran Čiako regioną. Paviršius lygus. Klimatas subtropinis. Rytinėje dalyje krituliai krenta ištisus metus (1000 mm per metus), vakarinėje yra sausasis žiemos sezonas (80 mm per metus). Vidutinė metinė temperatūra 21°C, tačiau vasarą gali viršyti 45°C. Dėl skirtingo drėgnumo augalija nevienoda: vakarinėje dalyje auga galeriniai tropiniai miškai, centrinėje - krūmų ir medžių sąžalynai, o Saltos provincijos pasienyje yra vadinamasis El Impenetrable regionas su skurdžia augalija ir kaktusų sąžalynais. Formosos provincijos vakariniu pakraščiu teka Paragvajaus upė, o iš rytų per visą provinciją jo intakai: Bermechas, Monte Lindo, Pilkomajas (teka siena su Paragvajumi). Daugelis mažesnių upių sausuoju metų laiku išdžiūsta. Daug pelkių, nedidelių ežerų. Provincijoje yra Río Pilcomayo nacionalinis parkas ir Formosos gamtos rezervatas.

Rytinės Formosos provincijos dalies kraštovaizdis

## [taisyti] Ekonomika

Formosos provincija - žemės ūkio kraštas. Gyvulininkystė (galvijų auginimas). Auginama medvilnė (50 tūkst. t per metus), sojos (25 tūkst. t), kukurūzai (55 tūkst. t), bananai (70 tūkst. t), citrusai (15 tūkst. t). Taip pat užsiimama bitininkyste (273 t medaus per metus), miškininkyste (140 tūkst. t medienos). Tekstilės pramonė.

## [taisyti] Gyventojai

Provincijoje gyvena 1,2% šalies gyventojų. Dauguma susitelkę vakarinėje dalyje. Rytinei pusei būdingos nedidelės gyvenvietės, susitelkusios apie geležinkelį ir plentą į Saltą. Didžiausi miestai:

- Formosa,
- Incheniero Chuaresas,
- Klorinda,
- Espiniljas,
- Komandante Fontana,
- Piranė.

## [taisyti] Nuorodos

- Provincijos žemėlapis
- Turizmas Formosoje

Rodomas puslapis "http://lt.wikipedia.org../../../f/o/r/Formosos_provincija.html"

Kategorija: Argentinos provincijos

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Català
- Deutsch
- English
- Esperanto
- Español
- Euskara
- Français
- Bahasa Indonesia
- Italiano
- Nederlands
- Norsk (bokmål)
- Polski
- Português
- Тоҷикӣ
- 中文